Oksytocin

Oksytocin er et hormon som er viktig under fødsel, og for å skape et bånd mellom mor og barn rett etter fødsel. Oksytocin er også kjent som «velvære-hormonet» fordi det også er assosiert med kjærlighet og sosiale interaksjoner.K. Uvnäs-Moberg, "Oxytocin may mediate the benefits of positive social interaction and emotions, " Psychoneuroendocrinology, vol. 23, no. 8, pp. 819–835, 1998 Uvnäs Moberg, Kerstin Närhetens hormon : oxytocinets roll i relationer Förlag Natur & Kultur ISBN 9127117448 ISBN-13 9789127117440 Svenska 2009IsHak WW, Kahloon M, Fakhry H. Oxytocin role in enhancing well-being: A literature review Journal of Affective Disorders 130 (2011) 1–9 . Oksytocin produseres i hypothalamus i hjernen og har effekt i hjernen samt resten av kroppen.

 Struktur 
Oksytocin er en peptid bestående av 9 aminosyrer; Systemnavnet er Cystein - Tyrosin - Isoleucin - Glutamin - Asparagin - Cystein - Prolin - Leucin - Glycin - NH2 (cys – tyr – ile – gln – asn – cys – pro – leu – gly –NH2). Molvekten er 1007.19 g/mol. Strukturen til oksytocin er veldig lik Antidiuretisk hormon (ADH) noe som fører til en kryssreaksjon; oksytocin har en mild antidiuretisk effekt, mens ADH kan forårsake sammentrekning av livmormuskulaturenLi, C., Wang, W., Summer, S. N., Westfall, T. D., Brooks, D. P., Falk, S., & Schrier, R. W. (2008). Vasopressin: molecular mechanisms of antidiuretic effect. Journal of The American Society Of Nephrology, 19(2), 225–232. American Society of Nephrology (engelsk)

 Funksjon 
I kroppen er oksytocin ett av få peptider som fungerer både som en nevrotransmitter og et hormon. Hvis oksytocin er i sentralnervesystemet (hjernen) fungerer det som en nevrotransmitter, mens hvis det er i det perifere nervesystemet fungerer det som et hormonMedina, John (August 1, 2008). Oxytocin and the Bottom Line Psychiatric Times (Engelsk). Når man ser på funksjonen til oksytocin skiller man mellom funksjon i det perifere (hormon) og sentralnervesystemet (nevrotransmitter).

 Funksjon i det perifere nervesystemet 
Når oksytocin er i det perifere nervesystemet opererer det som et hormon, hormonet blir produsert i hypothalamus og føres til hypofysen via nervefibre. I hypofysen blir oksytocin lagret og frigitt etter behov til sirkulasjonssystemet.
 under amming fører oksytocin til at melkekjertelen slipper morsmelk til brystet. Når spedbarnet begynner å die, sendes et signal fra brystvorten til hypothalamus, som slipper ut oksytocin. En økning i oksytocinnivå av andre grunner kan derfor også føre til at morsmelk begynner å renneVignozzi, L., Filippi, S., Morelli, A., Luconi, M., Jannini, E., Forti, G., & Maggi, M. (2008). Regulation of epididymal contractility during semen emission, the first part of the ejaculatory process: a role for estrogen. The journal of sexual medicine, 5(9), 2010–6; quiz 2017. doi:10.1111/j.1743-6109.2008.00914.x
 sammentrekninger av livmormuskulaturen i andre og tredje fødselsfase, dette er et viktig signal for at livmorhalsen skal begynne å utvide seg. syntetisk oksytocin er noen ganger gitt intravenøst for å stimulere sammentrekningene i andre fødselsfase (før barnet er født) og ved å gi oksytocin i tredje fødselsfase (tid mellom barnet er født og morkaken levert) kan man redusere sjansen for alvorlig blødning (hemorragi) etter fødselCotter Amanda, M., Ness, A., & Tolosa Jorge, E. (2001). Prophylactic oxytocin for the third stage of labour. Cochrane Database Of Systematic Reviews, Volume|(4). doi:10.1002/14651858.CD001808 (engelsk).
 Hos både menn og kvinner produseres oksytocin etter orgasme. Hormonet bidrar til sammentrekning av glatt muskulatur i prostata hos menn og av vagina og livmor hos kvinnerBecker, J. B., & Carter, C. (2002). Hormonal influences on human sexual behavior. Behavioral endocrinology (2nd ed., pp. 205–220). Cambridge, Mass.: MIT Press.. Det har blitt spekulert i at disse sammentrekningene øker sjansen for å bli gravidLevin, R. J. (2011). Can the controversy about the putative role of the human female orgasm in sperm transport be settled with our current physiological knowledge of coitus? The Journal of Sexual Medicine, 8(6), 1566–1578. doi:10.1111/j.1743-6109.2010.02162.x, men det er fortsatt lite bevis på detteLevin, R. J. (2011). Can the controversy about the putative role of the human female orgasm in sperm transport be settled with our current physiological knowledge of coitus? The Journal of Sexual Medicine, 8(6), 1566–1578. doi:10.1111/j.1743-6109.2010.02162.x.

 Funksjon i sentralnervesystemet 
Oksytocin som blir sluppet ut i det perifere nervesystemet via hypofysen kan ikke gå tilbake over blod-hjerne-barrieren. I hjernen fungerer oksytocin som en nevrotransmitter og produseres i celler spredd rundt i hjernen.
 Oksytocin fremkaller følelser av tilfredshet, reduksjon i angst, og følelser av ro og trygghet.
 Oksytocin er veldig viktig for sosial interaksjon. Ved berøring av alle slag går oksytocin-nivået i blodet opp. Både den som berører og den som blir berørt skiller ut oksytocin, det er også en sammenheng mellom oksytocin-nivå og hvor mye man stoler på folk.
 I forskjellige adferdsøkonomiske ekperimenter har man vist at folk blir mer generøse etter å ha brukt en oksytocin-nesespray, og er villig til å gi mer penger enn placebo-gruppen under «ultimatum-spillet».
 I en studie fra Universitetet i Oslo fant man at etter å ha brukt en oksytocin-nesespray var studentene i ekperimentet flinkere til tolke andres følelser basert på ansiktsuttrykkBedre menneskekjennere med nesespray?  Forskningsrådet.
 Lavt oksytocinnivå kan spille en rolle i autisme. Flere studier har vist at oksytocin reduserte repetitiv atferd, og økte evnen til å tolke andres følelser i personer med autismeMacdonald, K., & Macdonald, T. M. (2010). The peptide that binds: a systematic review of oxytocin and its prosocial effects in humans. Harvard Review of Psychiatry, 18(1), 1-21. Informa Allied Health. Retrieved from http://www.ncbi.nlm.nih.gov/pubmed/20047458 (engelsk)

 Referanser 

 Eksterne lenker 
 En «TED talk» av Prof.Paul Zak on moral og oksytocin  (engelsk)
 Store norske leksikon artikkel om oksytocin

Kategori:Peptidhormoner
Kategori:Nevropeptider
Kategori:Nevrovitenskap
Kategori:ATC H01B